STEC ชนะการประมูลรถไฟทางคู่ สัญญา 1กูรูชูเป็น top pick กลุ่มรับเหมาฯ เป้า 33 บ.
บล.ซีไอเอ็มบี (ประเทศไทย) แนะ ซื้อ STEC ซึ่งเป็นหุ้น top pick ในกลุ่มโดยมีราคาเป้าหมาย 33 บ. หลังวานนี้ชนะการประมูลรถไฟทางคู่ เส้นทางฉะเชิงเทรา-คลองสิบเก้า-แก่งคอย สัญญา 1 และมีโอกาสชนะการประมูลโครงการก่อสร้างมอเตอร์เวย์จากพัทยาจนถึงมาบตาพุด (มูลค่า 1.4 หมื่นลบ.)
20 พ.ย. 2558

บล.ซีไอเอ็มบี (ประเทศไทย) ระบุในบทวิเคราะห์ (20 พ.ย.) แนะนำ ซื้อ STEC ซึ่งเป็นหุ้น top pick ในกลุ่มโดยมีราคาเป้าหมาย 33 บาท หลังเมื่อวานนี้ STEC ชนะการประมูลรถไฟทางคู่ เส้นทางฉะเชิงเทรา-คลองสิบเก้า-แก่งคอย สัญญา 1 โดยเสนอราคาต่ำสุดที่ 9,825 ล้านบาท และยังมีโอกาสจะชนะการประมูลโครงการก่อสร้างมอเตอร์เวย์จากพัทยาจนถึงมาบตาพุด (มูลค่า 1.4 หมื่นล้านบาท) ที่น่าจะเปิดประมูลในเดือนธันวาคม 58
โดยคาดว่าปีหน้าจะมีการเปิดประมูลโครงการพัฒนาโครงสร้างพื้นฐานมูลค่าเกือบ 3.5 แสนล้านบาท ประกอบด้วยโครงการรถไฟฟ้าสายสีส้มตะวันออก โครงการรถไฟทางคู่สี่โครงการและโครงการมอเตอร์เวย์สองโครงการ ขณะที่โครงการรถไฟฟ้าสายสีชมพูและสายสีเหลืองน่าจะเปิดตัวในปี 60 เนื่องจากนักลงทุนต้องการเวลาศึกษารายละเอียดก่อนเข้าร่วมโครงการภายใต้โครงการความร่วมมือระหว่างภาครัฐและเอกชน (Public-Private Partnership Programme: PPP)